DA bevestig eerste dissiplinêre stap teen Zille | Maroela Media
Helen Zille, premier van die Wes-Kaap, sal Saterdag deur die wetlike strukture van die DA se federale uitvoerende komitee ondervra word om te bepaal of sy dissiplinêr aangekla moet word oor haar omstrede uitsprake oor kolonialisme op Twitter.
"Hulle sal dan besluit of daar bewyse is om 'n dissiplinêre aanklag te steun," het James Selfe, die voorsitter van die party se federale uitvoerende komitee, gesê. Selfe het gesê die komitee sal 'n verslag oor die vergadering met Zille ontvang en op grond daarvan besluit of die saak na die dissiplinêre paneel verwys sal word of nie.
Mmusi Maimane, die DA se leier, het 'n klag by die party gelê nadat Zille se Twitter-uitsprake verlede week 'n sosiale media storm ontketen het. Zille het in 'n reeks twiets bevraagteken of "elke aspek van kolonialisme sleg was". Haar uitsprake het wyd kritiek uitgelok.
Sy het sedertdien om verskoning gevra vir haar twiets, insluitend aan die party wat sy gelei het voordat sy die leisels aan Maimane oorgegee het.
Indien Zille dissiplinêr verhoor word, sal die uitslag van die verhoor aan die party se uitvoerende komitee voorgelê word. Die komitee sal dan besluit of hy aanbevole sanksie onderskryf of daaraan wil verander.
Zille het die reg om appèl aan te teken teen die besluit.
Gan sy aangekla word oor sy wit is?????
En ek het nog altyd gedink vryheid van spraak word gewaarborg deur die Grondwet ?
As almal net wil ophou om so liggeraak te wees. Sal die wereld n beter plek wees. Niemand mag n opinie hé behalwe sekere mense nie. Daai sekere mense kan sê wat hul wil en die res moet altyd boet vir als. Helen Zille het bloot n opinie gelug. Maar net sekere mense mag opinies hé. Die res van ons opinies is ongeldig. Dit is jammer dat Suid Afrika slegs media reguleer. Terwyl die regering ons kaal steel. Moet goed soos twitter gebruik word om die aandag af te trek van die stelende massa in ons parlement.